**KONKURRANSEGRUNNLAGETS DEL III**

**LEVERANSEBESKRIVELSE**

**FJERNSTYRT BELTEGÅENDE BEITEPUSSER TIL VÆRNES GARNISON**

# Generelle krav

Forsvarsbygg Eiendomsforvaltning region Midt ved Værnes Garnison skal anskaffe en fjernstyrt og beltegående beitepusser som skal benyttes ved Værnes Garnison, Stjørdal.

# Kravspesifikasjon

Følgende understående punkter vil være spesielt viktige i forhold til vurderingen av utstyrets kvalitet. Leverandøren må derfor oppgi informasjon knyttet til disse egenskapene i sitt tilbud.

* Beitepusseren skal være fjernstyrt og beltegående
* Beitepusseren skal maksimalt være 500 kg.
* Beitepusseren må være utstyrt med egnet arbeidslys både framover og bakover (detaljer opplyses i tilbudet).

Tilbudet må inkludere informasjon som gjør bruker i stand til å vurdere følgende egenskaper:

* Maskinens framdriftsevne i skråninger og terreng
* Maskinens evne til å slå kraftig kratt
* Fjernkontrollens brukervennlighet og rekkevidde
* Maskinens klippebredde

Hvis maskinen leveres med kvaliteter utover krav som bidrar til at maskinen kan utføre jobben på et mer effektivt og skånsomt vis, skal dette uttrykkes i tilbudet. Dette kan bli vurdert under tildelingskriteriet: kvalitet.

# Opsjoner

## Serviceavtale (opsjon 1 – blir tillagt pris i evalueringen)

Leverandøren må sammen med tilbudet på utstyret gi et tilbud på en årlig serviceavtale. Serviceavtalen skal til enhver tid omfatte produsentens grunnleggende krav til serviceavtaler.

Leverandøren har ansvar for at service skjer på lokasjonen eller sørge for at utstyret blir hentet og levert på stedet. Kostnader med dette skal være inkludert i serviceavtalen.

## Tilleggsutstyr (opsjon 2 – blir ikke tillagt pris i evalueringen)

Det er ønskelig at leverandøren i sitt tilbud oppgir priser på følgende tilleggsutstyr:

|  |  |  |  |
| --- | --- | --- | --- |
| **Pkt** | **Utstyr** | **Beskrivelse** | **Merknad** |
| 1 | Stubbfres |  | Med hurtigkobling mot maskin |
| 2 | Belter | Bredere belter, høye kammer, mulighet for pigg |  |
| 3 | Smøring | Sentralplassert smørenipler på bæremaskin |  |
| 4 | Henger | Maskinhenger med kjørebruer, eller tilsvarende | Min lasteevne 1000kg m/ boggi |
| 5 | Henger | Skaphenger, der maskinen med utstyr kan kjøres inn i henger | Min lasteevne 1000kg, m/ boggi |

# Opplæring

Leverandøren skal i sin leveranse inkludere et kurs/demonstrasjon på hvordan man opererer utstyret for personell som skal bruke utstyret ved Forsvarsbygg. Dokumentert opplæring skal gjennomføres ved overleveringen av utstyret til bruker.

# Reservedeler

For reservedeler vil det være krav om etterkjøpsgaranti på minimum 10 år.

# Pris- og leveringsbetingelser

Tilbudet skal være i norske kroner (NOK) eksklusive mva.

Utstyret skal leveres Værnes Garnison, 7500 Stjørdal. Alt materiell som omfattes av avtalen skal leveres DDP (Incoterms 2010) bestillende enhet. Det vil si fritt levert.

# Leveringstid

Utstyret skal være overlevert Forsvarsbygg senest innen 01.05.2022.